A demanda d'a creyación d'una Asambleya Escocesa fue iniciata en 1853 por un organismo cercano a o Partito Conservador y pronto recibió tamién o refirme d'o Partito Liberal, pero no fue considerato bella cosa prioritaria, y quan a propuesta d'autogobierno escocesa fue presentata a o Parlamento de Westminster en 1913, o suyo tramite fue interrumpito por a Primera Guerra Mundial. O nuevo Partito Laborista compartió a postura d'o Partito Liberal respecto a l'autogobierno, pero teneban atras prioridatz y a suya politica cambeó en as eleccions chenerals d'o Reino Uniu de 1945. En 1974 a politica laborista tornó a refirmar l'autogubierno escocés, subchecto a referéndum.